Účastník ZPC	
Meno, priezvisko, titul:	prof. PhDr. Ľudovít Hajduk, PhD.	
Úsek:	Štátny pedagogický ústav	
Zahraničná pracovná cesta	
Miesto konania – štát, mesto:	Dublin, Írsko	
Organizátor:	Vzdelávacie centrum pre slovenské deti v Írsku	
Termín:	26. – 29. september 2019	
Účel:	Odborný seminár „Bilingválne detstvo“	
Rokovací jazyk:	Anglický	
Rámcový program	
Miesto konania ZPC (štát, mesto): Írsko, Dublin
Nástup na ZPC (miesto, dátum, čas): Bratislava, 26.09.2019,  5,00 hod.
Prekročenie štátnej hranice: 26.09.2019 o 7,10 hod.
Ukončenie ZPC (miesto, dátum, čas): Bratislava 29.09.2019,  18,30 hod.
Prekročenie štátnej hranice: 29.09.2019 o 17,30 hod.
Spôsob dopravy: lietadlo

26.09.2019 – príchod do Dublinu
27.09.2019 – návšteva Vzdelávacieho centra pre slovenské deti v Írsku    
28.09.2019 - aktívna účasť na odbornom seminári „Bilingválne detstvo“
                   - stretnutie s veľvyslancom Slovenskej republiky v Írsku
29.09.2019 – odchod do Bratislavy
	
Stručný priebeh	
Seminár o bilingválnych deťoch sa konal vo vzdelávacom centre Slovákov v Dubline. Svojim obsahom a zameraním bol poučný pre rodičov a inšpiratívny pre zástupcov rezortu školstva, univerzít a vysokých škôl.  Bilingvizmus alebo viacjazyčná výchova bola téma odborného seminára s názvom Bilingválne detstvo určeného predovšetkým pre rodičov detí žijúcich v zahraničí a ich učiteľov.

Ovládanie dvoch a viac ako len jedného cudzieho jazyka v komunikácii, teda bilingvizmus alebo viacjazyčnosť, výhody i riziká s tým spojené sa stali pre nás aktuálnou témou najmä po začlenení Slovenskej republiky do Európskej únie. Zmiešaných rodín na Slovensku, ale  i slovenských rodín žijúcich v zahraničí sú tisíce a detí z týchto rodín je ešte niekoľkonásobne viac. Zvládnuť nový fenomén je výzva nielen pre logopédov, psychológov, pedagógov ale aj pre vysoké školy, aby na novú situáciu dokázali pripraviť svojich absolventov.

Slovenských rodín žijúcich v západnej Európe pribudlo najmä po začlenení Slovenskej republiky do Európskej únie. Dnes sú to stovky rodín a tisíce slovenských detí, ktoré tu žijú. Je veľmi dôležité, aby tieto deti mali možnosť sa učiť po slovensky. Niekde im zabezpečujú vzdelávacie centrá, niekde školy a škôlky pri Slovenskej katolíckej misii. To im dáva šancu vrátiť sa na Slovensko, pokračovať tu  štúdiu, ba sa aj natrvalo vrátiť do domoviny ich rodičov. Jedným z takýchto vzdelávacích centier je aj to dublinské, ktoré už viac ako 10 rokov úspešne vedie riaditeľka Mária Pacherová. Potvrdzuje to aj úspešný a osožný odborný seminár, ktorý dal rodičom detí vyrastajúcich v bilingválnom prostredí odpovede na otázky týkajúce sa špecifík vo vývine reči bilingválneho dieťaťa.
ŠPÚ spolupracuje so zástupcami vzdelávacích centier na tvorbe vzdelávacích štandardov a pomáha im s tvorbou učebníc, potrebných pre výučbu vo vzdelávacích centrách. Aktuálne úlohy operatívne rieši v spoločnej pracovnej komisii ŠPÚ pre Slovákov žijúcich v Európe aj v zámorí. 
	
Odporúčania a závery	
1. Podpora pedagógov a rodičov slovenských detí a žiakov v zahraničí v záujme udržania národnej identity a rozvoja slovenskej kultúry.
2. Využiť výsledky v spolupráci so školami, ktoré vzdelávajú Slovákov v zahraničí. Pomoc školám v ich vybavenosti učebnicami slovenského jazyka pre žiakov nižšieho školského veku.
3. Pokračovať v rozvoji spoločných kontaktoch a medzinárodnej spolupráce s cieľom získať praktické rady vo výuke slovenského jazyka v zahraničí.	
Očakávaný prínos	
Získané informácie a kontakty budú využité pri plnení úloh Štátneho pedagogického ústavu a pri prípravách vzdelávacích štandardov pre Slovákov žijúcich v zahraničí a aktualizácii obsahového štandardu ŠVP o Slovákoch žijúcich v zahraničí.	
Prehľad prinesenej dokumentácie a miesto jej uloženia	
	
Spôsob zverejnenia výsledkov ZPC, prenos získaných informácií	

Správa zo ZPC bola zaslaná  ministerke školstva, vedy, výskumu a športu Slovenskej republiky. 
MŠVVaŠ SR zverejní výsledky ZPC na internetových stránkach ministerstva.	
Súhlasím so zverejnením správy na internete.	
Správu vypracoval: prof. PhDr. Ľudovít Hajduk, PhD. – riaditeľ ŠPÚ	
Dátum: 30. 09. 2019	
Správu schválila: JUDr. Mgr. Martina Lubyová, PhD.,  ministerka školstva, vedy, výskumu a športu Slovenskej republiky